Ըստ բնապահպանների՝ փոքր ՀԷԿ-երի պատճառով գետային էկոհամակարգերը ջերմային և վիբրացիոն սթրեսների են ենթարկվում: Համայնքներից օտարվում են հողերը: Տեղի բնակիչներին չի բավարարում խմելու և ոռոգման ջուրը գետի այն հատվածներում, որտեղ տեղադրված է օբյեկտը: Բայց արի ու տես, որ ՀԷԿ-ի ախորժակ ունեցող պաշտոնյաներին սա բնավ չի հետաքրքրում: Բանը հասել է նրան, որ այդ ՀԷԿ-ի պատճառով տուժել է նաև լիբանանահայ գործարար Օհաննես Ստեփանյանն ու հայաստանաբնակ գործընկերը՝ Տիգրան Եղոյանը: Նրանք լրագրողների հետ զրույցում ներկայացրել են այն անիրավությունները, որոնց սարդոստայնում հայտնվել են: